**Paskaidrojuma raksts
2022.gada 31. augusta Madonas novada pašvaldības saistošajiem noteikumiem Nr. 32**

**“Madonas novada pašvaldības līdzfinansējuma piešķiršanas kārtība daudzdzīvokļu dzīvojamo māju energoefektivitātes pasākumu veikšanai, renovācijai un tām piesaistīto zemes gabalu labiekārtošanai”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta satura izklāsts |  Saskaņā ar Administratīvi teritoriālo reformu, atbilstoši Administratīvo teritoriju un apdzīvotu vietu likumam, ar 2021.gada 1.jūliju ir izveidota jauna Madonas novada pašvaldība. Administratīvo teritoriju un apdzīvotu vietu likuma Pārejas noteikumu 17.punktā ir noteikts, ka 2021.gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus saistošos noteikumus. Likuma “Par palīdzību dzīvokļa jautājuma risināšanā” 27.2 panta otrā daļa nosaka, ka pašvaldība var sniegt palīdzību dzīvojamās mājas īpašniekam (īpašniekiem) vai dzīvokļu īpašniekiem mājas renovācijai, energoefektivitātes pasākumu veikšanai, kā arī mājai piesaistītā zemesgabala labiekārtošanai. Šī panta piektā daļa nosaka, ka kārtību, kādā tiek sniegta minētā palīdzība, un palīdzības apmēru nosaka pašvaldība savos saistošajos noteikumos. |
| 2. Projekta nepieciešamības pamatojums |  Saistošie noteikumi nosaka kārtību, kādā pašvaldība piešķir līdzfinansējumu daudzdzīvokļu dzīvojamo māju energoefektivitātes pasākumu veikšanai, daudzdzīvokļu dzīvojamai mājai piesaistītā zemesgabala labiekārtošanai, daudzdzīvokļu dzīvojamo māju renovācijas pasākumiem, ja to tehniskais stāvoklis normatīvajos aktos noteiktajā kārtībā atzīts par bīstamu cilvēku dzīvībai vai veselībai, kā arī līdzfinansējuma apmēru un tā piešķiršanas nosacījumus. |
| 3. Informācija par plānoto projekta ietekmi uz pašvaldības budžetu |  Nav nosakāms. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā |  Saistošajos noteikumos paredzēto darbību finansēšanai tiek plānots izmantot pašvaldības ikgadējā budžetā paredzētos finanšu līdzekļus noteiktajā apmērā. |
| 5. Informācijas par plānoto projekta ietekmi uz administratīvajām procedūrām |  Saistošie noteikumi paredz veicamo darbību kārtību pašvaldības līdzfinansējuma saņemšanai energoefektivitātes pasākumu veikšanai daudzdzīvokļu dzīvojamā mājā, kā arī daudzdzīvokļu dzīvojamajām mājām piesaistīto zemesgabalu labiekārtošanai un daudzdzīvokļu dzīvojamo māju renovācijai. Pieteikumi līdzfinansējuma saņemšanai tiek izskatīti ar pašvaldības domes lēmumu izveidotā komisijā, kura pieņem lēmumu par atbalsta piešķiršanu un tā apmēru, ievērojot saistošo noteikumu nosacījumus. |
| 6. Konsultācijas ar privātpersonām |  Nav veiktas. |

Domes priekšsēdētājs A.Lungevičs